Centar za strane jezike na Visokoj poslovnoj školi nudi individualnu nastavu za odlazeće učesnike programa mobilnosti (studente, nastavno i nenastavno osoblje) koji nemaju minimum jezičkog znanja potrebnog na instituciji primaoca (B2 nivo na skali Zajedničkog evropskog okvira) ili za one koji žele da poboljšaju svoje znanje jezika. Centar nudi individualnu i grupnu nastavu (engleski, francuski, nemački i ruski jezik) prilagođenu potrebama polaznika (nivo znanja, vrsta kursa (opšti ili specijalizovani) i broj časova). Važno je istaći da Centar nema dozvolu za izdavanje akreditovanih sertifikate (TOEFL/ IELSTS) te je potrebno da se polaznici obrate akreditovanim institucijama za polaganje ispita.

Svi student VPŠ na osnovnim studijama obavezni su slušaju nastavu i polažu ispit iz jednog ili dva strana jezika (engleski, nemački, francuski, ruski) u zavisnosti od smera na kom studiraju (pojedinosti su prikazane u programu studija).

Za sve učesnike koji se pripremaju za program mobilnosti (studente, nastavno i nenastavno osoblje) omogućena je nastava stranoj jezika u okviru Centra za strane jezike. Centar nudi kurseve prilagođene svakom polazniku iz engleskog, nemačkog, francuskog i ruskog jezika.

Jezik na kom student slušaju nastavu i polažu ispiti na Visokoj poslovnoj školi jeste srpski. Izvestan broj nastavnika vlada engleskim jezikom na nivou neophodnom za izvođenje nastave i ocenjivanje studenata na svom predmetu (nivo B2). Lista predmeta koje učesnici programa mobilnosti mogu odabrati na engleskom jeziku nalazi se na web sajtu Škole. Potencijalni učesnici programa mogu dati na uvid već stečen sertifikat o potrebnom nivou vladanja jezikom ili dokaz o položenim ispitima (na nivou B2) na svojoj matičnoj instituciji. Ukoliko učesnici ne mogu da prikažu jedan od ovih dokaza, obavezni su da učestvuju u razgovoru preko Skajpa, kako bi se utvrdio njihov nivo jezičkog znanja. Ukoliko po dolasku žele da poboljšaju svoje znanje mogu pohađati nastavu u okviru Centra za strane jezike po niženoj ceni, ili u bilo kojoj školi stranog jezika u gradu po redovnim cenama.

Učesnici programa mobilnosti iz republika bivše Jugoslavije mogu slušati nastavu i polagati ispite na srpskom jeziku ukoliko smatraju da im jezik neće biti prepreka u postizanju željenih rezultata.

Svi učesnici programa mobilnosti na VPŠ koji žele da poboljšaju svoje jezičko znanje u toku programa mogu besplatno da pohađaju redovnu nastavu stranih jezika po svom izboru, a mogu i da pohađaju kurseve engleskog, francuskog, nemačkog, ruskog i srpskog jezika za strance ( individualne ili grupne) u okviru Centra za strane jezike. Cene za strane učesnike iste su kao i one koje plaćaju student i zaposleni na VPŠ.

Za strane učesnike programa ogranizuje se i program druženja ( minimum dva sata nedeljno) sa članovima naše institucije koji dobro vladaju engleskim ili nekim drugim jezikom kojim vlada i strani učesnik programa. Ovaj program ne samo da omogućava učesnicima da se lakše integrišu u lokalnu zajednicu i saznaju puno toga o našoj kulturi, već i pruža mogućnosti zainteresovanim učesnicima koriste jezik u realnim okolnostima.